Die Rose 


Et was mal eine arme Frugge, de hadde twei Kinner; 
dat jungeste moste olle Dage in en Wald gohn un 
langen (holen) Holt. Asset nu mal ganz wiet söken 
geit, kam so en klein Kind, dat was awerst ganz 
wacker to em un holp (half) flietig Holt lesen un drog 
et auck bis für dat Hus; dann was et awerst, eh en 
Augenschlägsken (Augenblick) vergienk, verswunnen. 
Dat Kind vertelde et siner Moder, de wul et awerst nig 
glöven. Up et lest brachte et en Rause (Rose) mit un 
vertelde, dat schöne Kind hädde em deise Rause 
gieven und hädde em sägt, wenn de Rause upblöhet 
wär, dann wull et wier kommen. De Moder stellde dei 
Rause in,t Water. Einen Morgen kam dat Kind gar nig 
ut dem Bedde, de Moder gink to dem Bedde hen un 
fund dat Kind daude (tot); et lag awerst ganz anmotik. 
Un de Rause was den sulftigen Morgen upblöhet. 

* * * 

